Diari Oficial de la Generalitat Valenciana


Sumari del DOGV 6449, del 31-01-2011 (2011/648)

Notificació del laude emés per la Junta Arbitral de Transports de València. Expedient número V-117/2010.
--------------------------------------------------------------------------------------------------------

### Dades del document

Número de DOGV
:   6449

Data del DOGV
:   31-01-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/648


Organisme emissor
:   Conselleria d'Infraestructures i Transport

Tipus de document
:   Anunci

Notificació del laude emés per la Junta Arbitral de Transports de València. Expedient número V-117/2010. [2011/648]  
Ramón Escrig Moreno, president de la Junta Arbitral de Transports de València, manifesta que, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Fruterías K. Vicent, SL, s'ha dictat un laude en l'expedient a què es fa referència, i atés que no n'ha sigut possible la notificació per parador desconegut o ignorat o per absència, es fa a través d'aquesta publicació, als efectes legals oportuns. El contingut íntegre del laude és el que s'assenyala a continuació:  
«Tribunal:  
President: Ramón Escrig Moreno. Vocals: Aurora Costa Vicente; Carlos Virosque Verdú, que n'excusa l'assistència. Secretària vocal: Amparo Peris Catalá. Parts: reclamant: Didefruits, representada por José Manuel López Martínez; reclamat: Fruterías K. Vicent, SL, que no compareix a l'acte de la vista.  
A València, el 22 de setembre de 2010, a les 17.30 hores, els membres indicats en el marge constitueixen la Junta Arbitral de Transports, amb l'assistència de les parts, per a resoldre els expedients V-117/10, i es procedeix a la celebració de la vista oral respecte de la reclamació següent: impagament de ports. Incompareixença del demandat.  
Una vegada iniciada la vista oral pel president, es procedeix a comprovar la identitat de la part compareixent i la qualitat amb què intervé.   
A la part reclamada li va ser notificada la demanda i la citació a vista per al dia 22 de setembre de 2010, per mitjà d'un escrit rebut el 17 de setembre de 2010 per Jorge Muñoz Bartual (empleat), segons queda acreditat amb l'avís de recepció expedit pel Servei de Correus i que consta en l'expedient.  
Es concedeix la paraula a la reclamant, la qual fonamenta la seua reclamació en els següents  
Antecedents de fet  
1. Es ratifica en tots els motius de la seua demanda i manifesta que, com a conseqüència de les relacions comercials existents entre les parts, la reclamant va realitzar, per compte de la reclamada, diversos transports, durant els mesos d'octubre de 2008 i febrer de 2009, segons queda especificat en el text de les factures adjuntes a la demanda. A continuació es van expedir les factures número A 1786 de 23 d'octubre de 2008, per l'import de 464,00 euros, i número A 09/379 de 23 de febrer de 2009, per l'import de 382,80 euros.  
Després d'haver-se realitzat diverses gestions de cobrament sense aconseguir-ho, s'interposa aquesta demanda, amb la sol·licitud que una vegada siga reconegut el seu dret, es condemne la reclamada a pagar la quantitat total de 846,80 euros.  
S'apliquen els següents  
Fonaments jurídics  
1. La competència territorial de la Junta, de la qual no s'al·lega res, està determinada pels articles 6 i 7.2 del Reglament de la LOTT (RD 1211/1990).   
2. La submissió està determinada d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció que en fa l'article 162 de la Llei 13/1996, de 30 de desembre, de Mesures Fiscals, Administratives i d'Ordre Social, que modifica la Llei 16/1987, de 30 de juliol, d'Ordenació dels Transports Terrestres: "es presumirà que hi ha l'esmentat acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts intervinents en el contracte haja manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servei o activitat contractat". No consta en l'expedient que s'haja fet cap manifestació en el sentit preceptuat.  
3. Atesa l'absència del vocal representant d'Empresas Cargadoras, que en va excusar l'assistència, aquest laude es dicta de conformitat amb la previsió inclosa en l'apartat 7 de l'article 9 del ja esmentat Reial Decret 1211/1990, de 28 de setembre, que va aprovar el Reglament de Desplegament de la Llei d'Ordenació dels Transports Terrestres, que literalment disposa que "la inassistència de qualsevol dels membres de la Junta, llevat del president, no impedirà que es dicte el laude".  
4. De les manifestacions realitzades en vista es dedueix que, efectivament, els ports que són reclamats en aquesta demanda, les factures dels quals hi consten adjuntes, van ser realitzats, cosa que determina el dret al seu cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per Didefruits, SL, representada per José Manuel López Martínez, contra Fruterías K. Vicent, SL, ja que dels fets relatats, documents probatoris i declaracions efectuades, s'estableix que, atés que s'han realitzat els transports reclamats dins de les condicions contractuals convingudes, se n'ha de pagar l'import.   
Per tot això Fruterías K. Vicent, SL, ha de pagar a Didefruits, SL, la quantitat de huit-cents quaranta-sis euros i huitanta cèntims (846,80 euros).  
Contra aquest laude pot exercir-se l'acció d'anul·lació davant de l'Audiència Provincial de València, en el termini de dos mesos següents a la notificació del laude, d'acord amb el que disposen els articles 40 a 43, ambdós inclusivament, de la Llei 60/2003, de 23 de desembre, d'Arbitratge.  
Amb independència de l'anterior, dins dels 10 dies següents al de la notificació del laude, podrà sol·licitar-se'n a aquesta Junta Arbitral l'esmena, aclariment o complement, d'acord amb l'article 39 de l'esmentada Llei d'Arbitratge.  
Després d'haver transcorreguts 20 dies des de la notificació d'aquest laude a les parts, podrà instar-se'n l'execució forçosa, davant del Jutjat Mercantil de València, conforme estableixen els articles 44 i 45 de la Llei d'Arbitratge i 548 de la Llei 1/2000, de 7 de gener, d'Enjudiciament Civil».  
Els terminis de recursos inclosos en el laude transcrit són computables a partir de l'endemà de la publicació d'aquest edicte en el Diari Oficial de la Comunitat Valenciana.  
València, 11 de gener del 2011.- El president de la Junta Arbitral de Transports de València: Ramón Escrig Moreno.